Chu Čchun-chua

Chu Čchun-chua (, ; * 1. apríl 1963, I-čchang, Čína) je čínsky politik, od roku 2023 podpredseda celoštátneho výboru Čínskeho ľudového politického poradného zhromaždenia, predtým člen politbyra ústredného výboru Komunistickej strany Číny (20122022) a vicepremiér v druhej vláde Li Kche-čchianga (20182023). Značnú časť svojej kariéry strávil v Tibete a v straníckej hierarchii stúpal cez Čínsku komunistickú ligu mládeže, ktorú nakoniec aj krátko viedol. V rokoch 20082009 bol guvernérom provincie Che-pej, potom tajomník straníckeho výboru vo Vnútornom Mongolsku a následne ďalších päť rokov viedol najľudnatejšiu čínsku provinciu Kuang-tung.

 Životopis 

 Mladosť a pôsobenie v Tibete 
Chu Čchun-chua sa narodil v roku 1963 v okrese Wu-feng v mestskej prefektúre I-čchang v provincii Chu-pej. Do Komunistickej strany Číny vstúpil v roku 1983. Na Pekinskej univerzite absolvoval štúdium čínskeho jazyka. Z Pekingu potom odišiel pracovať do Tibetu. Svoju kariéru začal ako káder v organizačnom oddelení lokálnej ligy mládeže a v roku 1987 sa už stal zástupcom tajomníka. Do Pekingu sa vrátil v roku 1997, aby pôsobil v sekretariáte Čínskej komunistickej ligy mládeže a ako podpredseda Všečínskej federácie mládeže. V roku 2001 sa opäť vrátil do Tibetu, kde postupne pôsobil ako generálny tajomník stáleho výboru Komunistickej strany Číny v Tibetskej autonómnej oblasti, zástupca tajomníka straníckeho výboru, výkonný podpredseda vlády Tibetskej autonómnej oblasti a prezident straníckej školy v Tibete.

 Vzostup na celoštátnu úroveň 
V novembri 2006 sa vo svojich 43 rokoch stal prvým tajomníkom Ústredného výboru Komunistického zväzu mládeže, ktorým bol do apríla 2008. V roku 2007 sa na XVII. zjazde Komunistickej strany Číny stal členom Ústredného výboru. V rokoch 20082009 bol najprv úradujúcim a následne riadnym guvernérom provincie Che-pej, pričom bol v tej dobe najmladším guvernérom provincie v Číne. Následne bol od novembra 2009 do 18. decembra 2012 tajomníkom komunistickej strany vo Vnútornom Mongolsku.
náhľad|Chu Čchun-chua, vtedy stranícky tajomník Kuang-tungu prijíma prezidenta Indie Pranaba Mukherdžího v Kantone v roku 2015.
Od 15. novembra 2012 bol členom 18. politbyra ústredného výboru Komunistickej strany Číny. 18. decembra 2012 bol menovaný za tajomníka výboru Komunistickej strany Číny v Kuang-tungu, najľudnatejšej provincii Číny. Vo funkcii nahradil Wang Janga. V Kuang-tungu si Chu Čchun-chua vyslúžil reputáciu ako nie príliš nápadný, akčný líder, ktorý nemá v obľube byrokraciu a nepotrpí si na formality. Na jeho popud provinčná vláda tiež zasiahla proti obchodu s drogami a prostitúcii v meste Tung-kuan. V oblasti boli vykonané masívne razie a šéfovia miestnej polície, ktorí problém ignorovali, boli zbavení funkcií. Počas svojho pôsobenia Chu podnikol niekoľko ciest do zahraničia; v roku 2016 podnikol návštevy Spojených štátov a Mexika a v roku 2017 Spojeného kráľovstva, Izraela a Írska. Tiež sa často stretával so zahraničnými predstaviteľmi priamo v Kuang-tungu, vďaka čomu bol vnímaný ako skúsenejší na medzinárodnom poli. V Kuang-tungu skončil 28. októbra 2017, kedy ho nahradil Li Si.

 Člen vlády 
19. marca 2018 bol Všečínskym zhromaždením ľudových zástupcov zvolený za vicepremiéra a stal sa tak členom druhej vlády Li Kche-čchianga.

Na XX. zjazde KS Číny v októbri 2022 bol znovuzvolený do ústredného výboru strany, nie však do politbyra. V marci nasledujúceho roku potom odišiel z vlády a náhradou bol zvolený podpredseda celoštátneho výboru Čínskeho ľudového politického poradného zhromaždenia.

 Referencie 

 Iné projekty 

 Zdroj 

Kategória:Čínski politici
Kategória:Politici Komunistickej strany Číny